《曲江头》
宋代·孙嵩

君不见曲江头，离离衰草寒云秋。
今人不见昔人游，昔人不见今人愁。
欲谈往事无耆旧，沉吟千载空搔首，
盛衰倚伏如寒暄。秦时宜春苑，
汉世乐游园，更复唐人宫殿拥千门。
往古来今但如此，同一溶溶曲江水。

作者简介：（1238—1292）徽州休宁人，字元京。以荐入太学。宋亡，隐居海宁山中，誓不复仕，杜门吟咏，自号艮山。有《艮山集》。